Stesen Tiangongyuan

Stesen Tiangongyuan () ialah sebuah stesen kereta api di Daxing, dalam kawasan perbandaran metropolitan Beijing, China. Stesen ini menyediakan perkhidmatan Kereta Api Bawah Tanah Beijing iaitu Laluan Daxing.

Sejarah 
Pembinaan Laluan Daxing telah dimulakan pada tahun 2007. Pada 30 Disember 2010, Stesen Tiangongyuan dan stesen di sepanjang Laluan Daxing telah dibuka kepada awam dan memulakan operasinya untuk berkhidmat di kawasan sekitar.

Lokasi 
Stesen Tiangongyuan terletak di bawah tanah persimpangan Jalan Xinyuan () dan Jalan Simiao (). Stesen ini terletak di dalam kawasan pentabdiran Subdaerah Tiangongyuan, di barat laut daerah Daxing, China dan berkhidmat di sekitar kawasan perumahan Baolichuntianli (保利春天里), Baolichuntianpai (保利春天) dan Xiyuechuntian (喜悦春天).

Perkhidmatan

Pelan stesen

Dalaman stesen 

Aras legar stesen Tiangongyuan terletak di aras bawah tanah, di bawah tanah simpang tiga Jalan Xinyuan dan Jalan Simiao. Bahagian aras legar di utara menyediakan akses ke pintu keluar A dan B manakala bahagian aras legar di selatan, terdapat akses ke pintu keluar C dan D. Mesin tiket layan diri disediakan di bahagian utara dan selatan aras legar stesen manakala pusat perkhidmatan pelanggan berpusat di aras legar seatan berdekatan dengan pintu keluar C. Bagi keselamatan pengguna, terdapat bilik kawalan stesen dan pondok bit polis yang terletak di aras legar selatan berdekatan dengan pintu keluar C dan D. Stesen Tiangongyuan juga dilengkapi dengan kemudahan tandas, mesin layan diri makanan dan minuman, kaunter mesin juruwang automatik (ATM) seperti ICBC, dan PSBC, dan peralatan panggilan kecemasan di bilik kawalan. 

Stesen Tiangongyuan mempunyai dua platform untuk perkhidmatan Laluan Daxing dalam Sistem Kereta Api Bawah Tanah Beijing yang menuju ke terminus  dan Tiangongyuan, dengan susunan platform tengah.

Pintu capaian 

Empat pintu stesen yang dibina di stesen Tiangongyuan, pintu A, B, C dan D. Pintu D mempunyai landasan landai yang sesuai untuk orang kurang upaya (OKU).

Sambungan 

Apabila stesen Tiangongyuan dibuka, ia disambungkan dengan beberapa laluan bas: 
 Beijing Public Transport Group: 456
 Beijing Bafangda Passenger Transport: 827, 829, 940, X102, X108
 Daxing Bus: 兴11, 兴21, 兴27, 兴27快, 兴28, 兴30, 兴39, 兴40, 兴41, 兴44, 兴46, 兴48, 兴54, 兴55, 兴55区, 兴61, 兴61区, 兴64, 兴65, 兴66, 兴68, 兴77, 兴80, 兴81

Rujukan

Pautan luar 
 

Laluan Daxing
Stesen kereta api dibuka pada tahun 2010